Subject: RE: EL 20. sanktsioonipakett - corrigendum
From: Merje Mägi <[email-masked]>
To: Sanktsioonide juhtrühm<[email-masked]>, "Piret Tinkus (EMTA)" <[email-masked]>, "Silvester Soop (SiM)" <[email-masked]>, "[email-masked]" <[email-masked]>, 'Egle Kossas' <[email-masked]>, "[email-masked]'" <[email-masked]>, "[email-masked]'" <[email-masked]>, "[email-masked]" <[email-masked]>, "[email-masked]" <[email-masked]>, "Kati Kikas (MKM)" <[email-masked]>, "Koidu Talli (MKM)" <[email-masked]>, "Ele Russak (sisemin.)" <[email-masked]>, "[email-masked]" <[email-masked]>, "[email-masked]" <
Cc: Kati Kiisverk <[email-masked]>
Date: Fri, 24 Apr 2026 10:48:09 +0000

Corrigendum – kokku listiti 20. paketis 120 nime: UATI režiimis 117 ja Valgevene režiimis 3. (P 2 on korrigeeritud all punasega).

From: Merje Mägi
Sent: Friday, April 24, 2026 11:40 AM
To: [email-masked]' <[email-masked]>; Piret Tinkus (EMTA) <[email-masked]>; Silvester Soop (SiM) <[email-masked]>; [email-masked]'; 'Egle Kossas' <[email-masked]>; [email-masked]'; [email-masked]'; [email-masked]'; [email-masked]'; Kati Kikas (MKM) <[email-masked]>; 'Koidu Talli (MKM' <[email-masked]>; Ele Russak (sisemin.) <[email-masked]>; [email-masked]; [email-masked]'; [email-masked]' <[email-masked]>; [email-masked]'; [email-masked]'; [email-masked]'; [email-masked]'; [email-masked]'; [email-masked]'; [email-masked]'; 'Elena Reilent - JUSTDIGI' <[email-masked]>; [email-masked]'; Maret Mets <[email-masked]>
Cc: Kati Kiisverk <[email-masked]>
Subject: EL 20. sanktsioonipakett
Importance: High

Tere

1) EL Nõukogu otsustas 23.04 võtta vastu uued piiravad meetmed seoses Venemaa tegevusega, mis destabiliseerib olukorda Ukrainas. Sektoraalsete sanktsioonide muudatused hõlmavad muuhulgas järgmist:

Energia

  *   Sanktsioonide alla lisatakse 46 uut varilaevastiku laeva. 11 laeva eemaldatakse sanktsiooninimekirjast.
  *   Nõukogule luuakse võimalus otsustada Venemaa toornaftale ja naftatoodetele hinnalae kohaldamise üle, mis võimaldab kehtestada Venemaa toornafta ja naftatoodete mereteenuste keeld.
  *   Alates 01.01.27 kohaldub keeld osutada LNG terminaliteenuseid Venemaa üksustele või nende kontrolli all olevatele üksustele.

Transport

  *   Kolmandate riikide sadamate ja lüüside tehingukeelu nimekirja lisatakse üksused, mis aitavad Venemaale toimetada relvastust või hinnalaest mööda hiilida – kaks sadamat Venemaal, üks Indoneesias.
  *   Piiratakse Venemaa võimalusi soetada tankereid oma varilaevastiku tarbeks, mh lisades müüjaile kohustuse hinnata ja maandada riski, et tanker võidakse edasi müüa või seda kasutada Venemaal.
  *   Keelatakse tehnilise abi, vahendus- ja finantsteenuste osutamine Venemaa lipu all sõitvatele, Venemaa mereregistri poolt sertifitseeritud, Venemaa omandis või hallatavate jäämurdjate ja LNG tankerite suhtes (al 25.04.2026) ning jäämurdjatele ja LNG tankeritele, mis tegutsevad Venemaal või on kasutamiseks Venemaal (al 01.01.2027).

Finantsmeetmed

  *   Tehingukeelu nimekirja lisatakse 20 finantsasutust.
  *   Kaks panka eemaldatakse sanktsiooninimekirjast: Heihe Rural Commercial Bank Co. Ltd ja Heilongjiang Suifenhe Rural Commercial Bank Co. Ltd.
  *   Tehingukeeldu laiendatakse üksustele, mis võimaldavad rahvusvahelisi makseid või arveldusi, mis aitavad sanktsioonidest mööda hiilida ning sellised üksused võidakse kanda tehingukeelu alla.
  *   Laiendatakse kehtivat tehingukeeldu krüptovaradele (RUBx  ja Digital Ruble) ja keelatakse tehingud loetletud keskpankade digivaluutadega.
  *   Kehtestatakse tehingukeeld Venemaal asuvate krüptovarateenuse pakkujate ja krüptovarade vahetust või ülekandeid võimaldavate platvormidega.
  *   Keelatakse tehingud ettevõtetega, mis aitavad Venemaal sanktsioonidest mööda hiilida, pakkudes alternatiivseid makse- ja arveldusskeeme nt tasaarveldused või muud lahendused.

Kaubandus

  *   Sõjaliste lõppkasutajate ja sanktsioonidest möödahiilimisega seotud ettevõtete nimekirja lisatakse 56 üksust.
  *   Täiendatakse ekspordikeeldu kaupadele, mis suurendavad Venemaa tööstusvõimekust, mh lisades kemikaale, lõhkeainekomponente, suure võimsusega traktorid.
  *   Kehtestatakse täiendavad ekspordipiirangud kaupadele ja tehnoloogiatele, mida kasutatakse RU sõjatööstuse tugevdamisel, sh lõhkeainete tootmiseks kasutatavad materjalid.
  *   Kehtestatakse impordikeeld kaupadele, mis toovad Venemaale märkimisväärset tulu: sh mineraaltooteid, rauamaaki ja metallurgia kõrvalsaadusi, strateegilisi ja värvilisi metalle ning nende jäätmeid ja pulbreid, keemiatööstuse lähteaineid.
  *   Kehtestatakse ammoniaagi impordikvoot 688 000 tonni aastas, millele ei kohaldu impordikeeld.
  *   Karmistatakse teemantide päritolu tõendamise nõudeid.

Teenused

  *   Laiendatakse ringhäälingukeeldu üksustele, mis jätkavad sanktsioonide all oleva meediakanali sisu edastamist, tegevust uue nime või struktuuri all.
  *   Täpsustatakse tarkvaraga seotud keeldu, mis hõlmab tehnilise abi, vahendusteenuste, finantseerimise ning intellektuaalomandi õiguste ja ärisaladuste üleandmise keeldu Venemaale või kasutamiseks Venemaal.
  *   Teenuste keeld turvateenuste osutamiseks Venemaa valitsusele või Venemaal asuvatele üksustele.

Muu

  *   Esmakordselt võetakse kasutusele möödahiilimise vastane instrument, millega kehtestatakse Kõrgõzstanile ekspordipiirangud kaupadele nagu metallitöötlusmasinad, andmeedastusseadmed.
  *   Täpsustatakse Venemaa diplomaatide, konsulaartöötajate ja nende pereliikmete eelneva teavitamise kohustust.
  *   Kehtestatakse tehingukeeld üksustega, mis kasutavad ilma nõusolekuta EL-i ettevõtjatele kuuluvat intellektuaalomandi õigusi või ärisaladusi.
  *   Keelatakse tehingud isikute ja ettevõtetega, kes on saanud kasu Venemaa riigi otsustest, millega on ELi ettevõtete varad Venemaal riigi kontrolli alla võetud või nende üle kontroll üle antud, samuti sama sektori ettevõtetega, kes on sellest kasu saanud.
  *   Keelatakse tehingud isikute ja ettevõtetega, kes aitavad kolmandates riikides jõustada nõudeid, millega püütakse EL-i sanktsioonide tõttu EL-i ettevõtetelt kahju välja nõuda.
  *   Laiendatakse Venemaalt rahalise või majandusliku toetuse vastuvõtmise keeldu teadus- ja arendustegevusega seotud üksustele.

  *   Laiendatakse EL ettevõtjate õigust nõuda liikmesriigi kohtus kahju hüvitamist ka olukordades, kus kolmanda riigi (v.a Venemaa) kohus või haldusasutus püüab sanktsioonidega seotud nõuet täitmisele pöörata.

Erandid

  *   Sätestatakse erand teenustele, mis on rangelt vajalikud Venemaa diplomaatilise või konsulaaresinduse toimimiseks ELi liikmesriigis. Selliste teenuste osutamiseks ei ole enam vaja eelnevat luba.
  *   Kitsendatakse küber- ja infoturbe erandit.
  *   LNG tootmisest pärit maagaasi kondensaat ei kuulu impordi- ega teenusekeelu alla kuni 01.01.2027.
  *   Pädev asutus võib lubada sanktsioonide all oleval laeval teha vajalikke toiminguid, kui laev on mõeldud utiliseerimiseks või toimingud on vajalikud laeva jõudmiseks lammutustehasesse või utiliseerimisega seotud maksete tegemiseks.
  *   Täpsustatakse kahese kasutusega ja militaarvõimekust suurendavate kaupade Venemaale müügi ja ekspordi erandit: lubatakse mittesõjaliseks kasutuseks mõeldud tehingud tervisehädaolukordade, tõsise tervise- või keskkonnaohu ennetamise või leevendamise ning loodusõnnetustele reageerimise korral.
  *   Laiendatakse taastuvenergia projektide erandit sadamakeelu osas: lubatakse juurdepääs sadamale või lüüsile, kui see on vajalik toiminguteks, mis on rangelt vajalikud taastuvenergia projektide lõpuleviimiseks EL-is.
  *   Lisatakse erand Budapesti ühe metrooliini Sofia kolme metrooliini hoolduseks ja metroovagunite käitamiseks, hoolduseks ja remondiks.
  *   Pädevad asutused võivad lubada tööstuslikud määrdeainete ja määrdepreparaatide alla kuuluvate kaupade transiiti läbi Venemaa, kui kaup eksporditakse Ungarist ja lõppsihtkohaks on Azerbaidžaan.
  *   Laiendatakse PVC toodete erandit.

Uute piirangute jõustamiseks võttis nõukogu vastu:

  *   otsuse nr: (ÜVJP) 2026/508<https://eur-lex.europa.eu/eli/dec/2026/508/oj>
  *   määruse nr: (EL) 2026/506<https://eur-lex.europa.eu/eli/reg/2026/506/oj>
Senised konsolideeritud õigusaktid: otsus<https://eur-lex.europa.eu/legal-content/ET/TXT/?uri=CELEX%3A02014D0512-20251224> (24.12.2025), määrus<https://eur-lex.europa.eu/legal-content/ET/TXT/?uri=CELEX%3A02014R0833-20260116> (16.01.2026).

2) EL Nõukogu otsustas lisada Ukraina territoriaalset terviklikkust, suveräänsust ja sõltumatust kahjustava või ohustava tegevusega kehtestatud piiravate meetmete nimekirja 117 uut nime. Isikuvastaste sanktsioonide täiendused hõlmavad mh:

  *   Isikuvastaste sanktsioonide nimekirja lisatakse 37 isikut ja 80 üksust, sh:
     *   Naftatööstuse ettevõtted (Bashneft, Slavneft) ja rafineerimistehased
     *   Energiahiidude, sh Gazpromi ja Rosnefti tütarfirmad
     *   Sõjatööstuse ettevõtted ja nendega seotud isikud
     *   Okupeeritud Ukraina aladel tegutsejad
     *   Ettevõtted kolmandates riikides (17 nime järgmistes riikides: Hiina, AÜE, Seišellid, Belize, Kasahstan, Kõrgõzstan ja Usbekistan), kes aitavad kaubandussanktsioonidest mööda hiilida, tarnivad sõjatööstusele vajalikku kaupu või võimaldavad varilaevastiku tegevust

  *   Laiendatakse isikuvastaste sanktsioonide kehtestamise kriteeriumit, mis loob võimaluse sanktsioonide nimekirja lisada isikuid ja üksuseid, kes on seotud kõrge riskiga laevanduspraktika kasutamisega, kui transporditakse muid mineraalseid tooteid.
  *   Täpsustatakse nõuete rahuldamise keeldu, täiendades seda punktiga, et keeld kehtib ka kolmandate riikide isikutele (v.a. partnerriigid), kui seeläbi tehtaks vahendeid kättesaadavaks isikutele, kellele on see keelatud.
  *   Lisatakse säte, mis lubab EL liikmesriikide kodanikel ning EL liikmesriikide õiguse alusel registreeritud ettevõttel liikmesriigi kohtu kaudu nõuda sisse kahjud, mis on välja mõistetud kolmandate riikide kohtute poolt Venemaa isikute/ettevõtete nimel sanktsioonidest mõjutatud lepinguliste kohustuste rikkumise tõttu. Kahjusid on välja võimalik mõista neilt, kes aitavad selliste otsuste jõustamisele kolmandates riikides kaasa.

Erandid

  *   Lisatakse erand, mis võimaldab pädeva asutuse loal Nayara Energy külmutatud varad vabastada või teha neile vahendeid kättesaadavaks, kui see on vajalik Venemaa toornaftast sõltuvuse vähendamiseks.
  *   Laiendatakse kindlustusfirmade erandit, kelle puhul saab pädev asutus teha erandi külmutatud vahendite vabastamiseks, kui see kujutab endast kindlustushüvitise makset (käesolevas paketis lisatud ettevõte Soglasie).
  *   Lisatakse erand, mis lubab pädeva asutuse loal vabastada listitud isiku/ettevõtte vahendeid, kui listitud isik/ettevõte on algatanud vahekohtumenetluse ja vahekohtuotsus hõlmab vahekohtumenetluse kulude hüvitamist. Erandi alusel on võimalik maksta menetluse kulusid ning teisi mõistlikke protseduurilisi kulutusi teisele osapoolele ja ei laiene kahjunõuetele, kuni sanktsioonid on jõus.
  *   Lisatakse erand, mis lubab pädeva asutuse loal listitud isiku/ettevõtte külmutatud varad vabastada või teha neile vahendeid kättesaadavaks liikmesriikide riiklikult rahastatud väliskultuuriorganisatsioonide tegevuseks või ajaloolise vastutuse programmideks vajalikele tehingutele Venemaal (peegeldades sektoraalsete sanktsioonide lisanduvat erandit).
  *   Laiendatakse Budapesti 3. metrooliini vagunite hoolduseks maksete tegemise erandit ka Sofia metrooliinide 1, 2 ja 4 vagunite hoolduseks (peegeldades sektoraalsete sanktsioonide lisanduvat erandit). (RAB)

Uute piirangute jõustamiseks võttis nõukogu vastu:

  *   otsuse nr: (ÜVJP) 2026/504<https://eur-lex.europa.eu/eli/dec/2026/504/oj>
  *   määruse nr: (EL) 2026/511<https://eur-lex.europa.eu/eli/reg/2026/511/oj>
  *   rakendusmääruse nr: (EL) 2026/509<https://eur-lex.europa.eu/eli/reg_impl/2026/509/oj>
Senised konsolideeritud õigusaktid: otsus<https://eur-lex.europa.eu/legal-content/ET/TXT/?uri=CELEX%3A02014D0145-20260316> (16.03.2026) ja määrus<https://eur-lex.europa.eu/legal-content/ET/TXT/?uri=CELEX%3A02014R0269-20260316> (16.03.2026).

3) EL Nõukogu otsustas 23.04.2026 vastu võtta uued piiravad meetmed seoses olukorraga Valgevenes ja Valgevene osalemisega Venemaa agressioonis Ukraina vastu, millega muuhulgas:

·         Isikuvastaste sanktsioonide nimekirja lisatakse kolm juriidilist isikut.

·         Täiendatakse ekspordikeeldu kaupadele, mis toetavad Valgevene sõjalist ja tehnoloogilist võimekust: laboriklaas, kõrge jõudlusega määrdeained, nende lisandid ning lennukite, helikopterite ja mehitamata õhusõidukite muud osad.

·         Täiendatakse ekspordikeeldu kaupadele, mis suurendavad BY tööstusvõimekust: kemikaalid, kummitooted, terasetooted, metallitööstuse tööriistad ning suure võimsusega tööstustraktorid.

·         Kehtestatakse täiendav teenusekeeld, millega keelatakse Valgevenele, valitsusele, riigiasutustele ja nende nimel tegutsevatele isikutele hallatavate turvateenuste osutamine.

·         Kehtestatakse täiendavad impordikeelud kaupadele, mis võimaldavad Valgevenel oma tulu teenida:  toorained, mineraalid, metallid, metallijäätmed, kemikaalid, vulkaniseeritud kummitooted ja töödeldud karusnahad. Kehtestatakse erand teatud tüüpi vasepulbrile.

·         Kehtestatakse tehingukeeld sanktsiooninimekirjas olevate krüptovarade ja keskpanga digirahadega (Valgevene digitaalne rubla) ning Valgevenes asutatud krüptovarateenuse pakkujate ja vahetus- või ülekandeplatvormidega. Erand kehtib diplomaatilistele esindustele ja enne 24.02.2022 Valgevenes elanud EL kodanikele.

Uute piirangute jõustamiseks võttis nõukogu vastu:

  *   otsuse nr: (ÜVJP) 2026/512<https://eur-lex.europa.eu/eli/dec/2026/512/oj>
  *   määruse nr: (EL) 2026/513<https://eur-lex.europa.eu/eli/reg/2026/513/oj>
  *   rakendusotsuse nr: (ÜVJP) 2026/503<https://eur-lex.europa.eu/eli/dec_impl/2026/503/oj>
  *   rakendusmääruse nr: (EL) 2026/505<https://eur-lex.europa.eu/eli/reg_impl/2026/505/oj>
Senised konsolideeritud õigusaktid: otsus<https://eur-lex.europa.eu/legal-content/ET/TXT/?uri=CELEX%3A02012D0642-20260227> (27.02.2026) ja määrus<https://eur-lex.europa.eu/legal-content/ET/TXT/?uri=CELEX%3A02006R0765-20260227> (27.02.2026).

Muudatused jõustuvad 23.04 ja 24.04.
Detailne teave uute sanktsioonide kohta on leitav õigusaktidest.

Heade soovidega

Merje Mägi
Sanktsioonide ja strateegilise kauba kontrolli osakonna nõunik
Välisministeerium
+372 637 7112 | +372 5560 3884
www.vm.ee<http://www.vm.ee/> | Islandi väljak 1, Tallinn